alexandrainst/scandi-wiki huggingface dataset:
Nómiza

«Nómiza» (gresk Νόμιζα) er ein song av Voice. Songen er skriven av Aléxandros Panayí og Silvia M. Klemm for Eurovision Song Contest 2000.

«Nómiza» representerte Kypros i Eurovision Song Contest 2000 i Stockholm i Sverige. Songen vart framført på gresk og italiensk av Voice. Kypros enda på 21. plass med åtte poeng; fire frå Makedonia, tre frå Kroatia og eitt frå Malta. Dette var fyrste gongen Kypros deltok med ein song som ikkje berre vart framført på gresk.

Kjelder

Denne artikkelen bygger på «Nomiza» frå ,  den 11. april 2015.  
 

Singlar frå 2000
Eurovision Song Contest 2000-songar
Kypriotiske Eurovision Song Contest-songar
Greskspråklege Eurovision Song Contest-songar
Italienskspråklege Eurovision Song Contest-songar
Fleirspråklege Eurovision Song Contest-songar
If You Were with Me Now

«If You Were with Me Now» er ein song av australske songaren Kylie Minogue og amerkianske R&B-songaren Keith Washington. Songen vart skriven av Stock Aitken Waterman-låtskrivarar Mike Stock og Pete Waterman, Kylie Minogue og Keith Washington. Songen vart utgjeven som singel den 21. oktober 1991 frå det fjerde studioalbumet av Minogue, Let's Get to It (1991). Singlen nådde fjerdeplassen i Storbritannia og kom blant topp 10 i Irland og Sør-Afrika.

Format og sporliste 
CD singel
 "If You Were with Me Now" – 3:10
 "I Guess I Like It like That" – 5:59
 "If You Were with Me Now" (Extended) – 5:06

Australsk CD singel
 "If You Were with Me Now" – 3:10
 "I Guess I Like It Like That" (Edit) – 3:42
 "I Guess I Like It Like That" – 6:00

Britisk vinyl singel
 "If You Were with Me Now" (Extended) – 5:11
 "I Guess I Like It Like That" – 6:00

Australsk 12" singel
 "I Guess I Like It Like That" – 6:00
 "I Guess I Like It Like That" (Edit) – 3:30
 "If You Were with Me Now" – 3:10

Topplisteplasseringar

Kjelder 
Denne artikkelen bygger på «If You Were with Me Now» frå , den 11. april 2015.

Bakgrunnsstoff 
Songteksten på MetroLyrics 

Kylie Minogue-songar
Singlar frå 1991
Songar skrivne av Kylie Minogue
Songduettar
Igor Paklin

Igor Paklin () er ein tidlegare friidrettsutøvar frå Frunze i Kirgisistan. Han deltok internasjonalt i høgdehopp for Sovjetunionen og seinare Kirgisistan. Paklin vann EM-gull i øvinga i 1986 og VM-sølv i 1987.

Aktiv
Paklin høyrde til verdseliten i høgdehopp frå 1983-sesongen. Han kom då på delt fjerdeplass under friidretts-VM i Helsingfors, på same høgda som bronsevinnaren. Same sesongen vann han høgdetevlinga under universiaden i kanadiske Edmonton. To år seinare forsvarte Paklin universiadetittelen då han i japanske Kobe sette verdsrekord med 2,41 meter den 4. september 1985, ein verdsrekord som stod til 30. juni 1987 då svenske Patrik Sjöberg hoppa ein centimeter høgre.

Prestasjonen i Kobe var den ypparste Paklin stod for. Året etter vann han høgdehopp under EM 1986 i Stuttgart med 2,34 m, og vinteren 1987 sigra han i innandørs-VM i Indianapolis i USA med å svinge seg over 2,38 m. Nett like høgt hoppa Paklin under VM 1987 i Roma, med det vart han sølvvinnar på same høgda som landslagskameraten, gullmedaljøren Gennadij Avdejenko.

Paklin deltok i store meisteskap fram til 1993, men hamna litt lengre nede på resultatlista for kvar einaste gong.

Medaljar og plasseringar i internasjonale meisterskap
VM 1983 i Helsingfors: Nr 4 – 2,29 m
EM 1986 i Stuttgart: Gullmedalje – 2,34 m
VM 1987 i Roma: Sølvmedalje – 2,38 m, delt med Gennadij Avdejenko
OL 1988 i Seoul: Nr 7 – 2,31 m
VM 1991 i Tokyo: Nr 10 – 2,24 m
OL 1992 i Barcelona: Utslått i kvalifiseringa (2,20 m)
VM 1993 i Stuttgart: Utslått i kvalifiseringa (2,15 m)

Kjelder
Denne artikkelen bygger på «Igor Paklin» frå ,  den 12. april 2015.  
 

Sovjetiske høgdehopparar
Sovjetiske friidrettsutøvarar
Kirgisiske idrettsutøvarar
Deltakarar under sommar-OL 1988
Deltakarar under sommar-OL 1992
Jacek Wszoła

Jacek Roman Wszoła () er ein polsk, tidlegare friidrettsutøvar frå Warszawa, som konkurrerte i høgdehopp. Han vart olympisk meister i øvinga i 1976 og tok sølv fire år seinare. I tida 1974-88 vann Wszoła elleve polske meisterskap i høgdehopp.

Aktiv
Wszoła høyrde til mellom dei beste høgdehopparane allereie som 17-åring. I 1974 svinga han seg over 2,20 m, og han vart same sesongen nummer fem i europameisterskapen med 2,19 m. Året etter vart han junior-europameister med eit hopp på 2,22 m i Athen.

Under OL 1976 i Montreal var han ein av dei som ikkje let seg sette ut av eit ausande regnver. Saman med arrangørlandet sin Greg Joy klarte han 2,23 m i fyrste forsøk, men vart den einaste som gjekk over 2,25 m og tok ein høgst overraskande gullmedalje. I 1977 vann han høgdetevlinga både i innandørs-EM i San Sebastian og universiaden i Sofia.

Den 25. mai 1980 forbetra Wszoła den to år gamle verdsrekorden til Vladimir Jasjtsjenko med ein centimeter til 2,35 m under ein internasjonal tevling i Eberstadt. To månader seinare tok han sølvmedaljen under sommarleikane 1980 i Moskva, der austtyske Gerd Wessig vann på 2,36 m og sletta Wszoła sin ferske verdsrekord. Wszoła fekk ikkje delta i friidretts-EM 1982, ettersom han  nytta sko av eit japansk merke og ikkje skoa til den faste sko-leverandøren til det polske friidrettsforbundet. 

Wszoła vart polsk meister i høgdehopp elleve gongar. Fyrst vann han sju år på rad; 1974-1980, og deretter i 1982, 1984, 1985 og 1988.

Medaljar og plasseringar i internasjonale meisterskap
EM 1974 i Roma: Nr 5 – 2,19 m
OL 1976 i Montreal: Gullmedalje – 2,25 m, framom Greg Joy (2,23 m)
EM 1978 i Praha: Nr 6 – 2,21 m
OL 1980 i Moskva: Sølvmedalje – 2,31 m, bakom Gerd Wessig (2,36 m)
VM 1983 i Helsingfors: Nr 13 – 2,23 m

Kjelder
Denne artikkelen bygger på «Jacek Wszoła» frå ,  den 12. april 2015.  
Denne artikkelen bygger på «Jacek Wszoła» frå ,  den 12. april 2015.  
Denne artikkelen bygger på «Jacek Wszoła» frå ,  den 12. april 2015.  
 

Polske høgdehopparar
Olympiske meistrar for Polen
Olympiske sølvmedaljevinnarar for Polen
Medaljevinnarar under sommar-OL 1976
Polske deltakarar under sommar-OL 1976
Friidrettsutøvarar under sommar-OL 1976
Medaljevinnarar under sommar-OL 1980
Polske deltakarar under sommar-OL 1980
Friidrettsutøvarar under sommar-OL 1980
Folk frå Warszawa
Kastanjetannvaktel

Kastanjetannvaktel (Odontophorus hyperythrus) er ein bakkelevande fugl i tannvaktelfamilien og er endemisk til Colombia med utbreiing i sentrale og vestre del av Andesfjella i Colombia.

Skildring 
Kastanjetannvaktlar er 25 til 29 centimeter i kroppslengd og kan vege i området 350 til 390 gram, der hannfuglar er tyngst. Fjørdrakta er i det store kastansjebrun, men med mørk brun overside og svarte sjatteringar. Rundt auga og øyra er fjørene grå til kvite. Nebbet er svart, beina lysare grå og kan ha blåleg tone. Arten syner kjønnsdimorfisme i fjørdrakta ved at hofulgar har meir grått, bryst og buk har mørk gråleg farge, men strupeområdet er som hos hannar. 

Det naturlege habitatet for denne tannvaktelen er høgtliggande, subtropiske skogar, i høgder på 1600-2800 moh.

Kastanjetannvaktlar søkjer føde i nedfallslauv på bakken og tar bær og frø. Dei kan opptre i grupper på opptil 9 individ og er mest sannsynleg standfuglar. Forplantingsbiologien er lite kjent. Ein trur fuglar av denne arten kan legge egga i april til mai månad. 

Kastanjetannvaktelbestanden er estimert til ca. 3 500-15 000 individ totalt og er trudd å vere minkande.

Kjelder 
 Carroll, J. P. & Kirwan, G. M. (1994). Chestnut Wood-Quail (Odontophorus hyperythrus) In: del Hoyo, J., Elliott, A., Sargatal, J., Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Henta den 12. april 2015 
BirdLife International (2015) Species factsheet: Odontophorus hyperythrus . Henta frå http://www.birdlife.org den 12. april 2015
Referansar

Bakgrunnsstoff 

tannvaktelfamilien Fuglar endemiske til Colombia
Kragetannvaktel

Den sjeldne kragetannvaktelen, Odontophorus strophium, er ein liten bakkelevande fugl. Denne vesle medlemmen av tannvaktelfamilien lever i store eikeskogrestar i den austlege Cordillera, stort sett i avgrensa område innanfor søraustlege Santander, men òg i grenseområdet mot Boyacá, begge er departement i Colombia.

Skildring 
Kragetannvaktlar er som andre tannvaktlar skjerre fuglar, har korte venger, nakke og hale. Denne arten er 25,5 til 27 centimeter i kroppslengd og kan vege rundt 300 gram. Mykje av fjørdrakta gjev eit brunt inntrykk, men han har kraftige markeringar i svart-kvitt i andletet. Dette er einaste tannvaktelarten som har eit band i svart og kvitt rundt heile strupen. Undersida er generelt lysare enn oversida, brystet har diffuse lyse flekker. Kjønnsdimorfismen syner seg ved at hofuglen har mørkt grått i undersida og er meir spraglete i  på hovudet. Hoa har og meir kvitt og mindre svart sentralt i strupeområdet, og har mindre tydelege flekker på halsen eller brystet.

Det naturlege habitatet for denne tannvaktelen er høgtliggande, subtropiske og tempererte skogar, hovudsakleg av eik og laurbærtre. Fuglen har berre vore observert i høgder på 1600-2050 moh., men ein trur han har ei vertikal utbreiing mellom 1500 og 2500 moh. Arten er sannsynlegvis avhengig av å leve i opphavleg skog gjennom delar av livssyklusen sin, men han har òg blitt plassert ut i degraderte habitat og i sekundærskog.

Føda for kragetannvaktlar er frukt, frø og leddyr. Fuglen sin hekkesesong ser ut til å falle saman med toppar i årleg nedbør mars-mai og september-november.

Han var tidlegare klassifisert som kritisk truga av IUCN. Men ny forsking har vist at det å vere ikkje så sjeldan som tidlegare trudd, ca.  2000-4300 individ totalt. Følgjeleg blei statusen endra til truga (EN) i 2008, jamvel om storleiken på populasjonen er trudd å vere minkande.

Kjelder 
Denne artikkelen bygger på «Gorgeted Wood-Quail» frå ,  den 12. april 2015.  
  
 Carroll, J. P. & Kirwan, G. M. (2013).  Gorgeted Wood-Quail (Odontophorus strophium) In: del Hoyo, J., Elliott, A., Sargatal, J., Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Henta den 12. april 2015 
BirdLife International (2015) Species factsheet: Odontophorus strophium . Henta frå http://www.birdlife.org den 12. april 2015
Referansar

Bakgrunnsstoff 

tannvaktelfamilien Fuglar endemiske til Colombia
Klype

Klemme eller klype er ulike reiskapar som kan brukast til å klemma noko fast eller saman med, eller til å halda noko med utan å ta på det. Klyper har typisk to armar som kan vera festa i ein ende, eller i midten som ei tong. Ulike klyper kan lett opnast og lukkast eller kunna skifta mellom ulike faste posisjonar som er opne eller lukka. Andre typar kan ha ei fast klemmande stilling som ein stikk noko fast i, eller ein kan skru dei fast som ei tvinge.

Bruk

Klyper kan brukast til å ta eller halda ting som er vanskelege eller farlege å ta i, som gloklype (eldtong), vaskeklype, smedtong og andre klyper brukt til laboratorieverksemd og industri. 

Klemmer med ein fast lukka posisjon kan brukast til å festa noko med over kortare eller lengre tid innan ei rekkje felt, som hårklemmer til hårfrisyrar, klesklyper til klesvask, papirklyper til å halda saman papir med, poseklemme til å halda posar og liknande forsegla og ledningsklemmer og røyrklemmer som kan sitja fast på eller halda fast røyr, slangar og ledningar (som jordingsklemme eller slangeklemme).

Mat

Grillklype, pølseklype og liknande blir brukt ved laging og servering av varm mat. Andre matklyper kan brukast til å servera ulike typar mat på hygienisk vis, utan å ta på han. Døme på mat som kan serverast med klype, og som kan finnast særskild utforma klyper for, er sukkerbitar, godteri, bakverk, salat, og spagetti. Slike klyper må utformast slik at maten ein tek blir halden fast, men ikkje blir øydelagd. Dei kan til dømes ha takkar eller rifler som gjer dette enklare.

Medisin
Innan medisin bruker ein klemmer til mange ulike føremål, som arterieklemme, bulldoggklemme og forceps. Klemmene kan brukast til å stoppa blødningar, halda fast vev eller styra objekt gjennom kroppen.

Sjå òg
Forceps
Pinsett
Tong
Tvinge

Kjelder

Søk etter ,

Bakgrunnsstoff
Klype. Søk i Digitalt Museum
Klemme. Søk i Digitalt Museum
 
Verneutstyr
Servering
Hårklemme

Hårklemme eller hårspenne er ei lita klemme, klype eller spenne  som kan festast i hår og brukast til å halda på ein frisyre, hårlokkar eller berre som pynt.

Hårklemmer kan vera av metall, tre eller plast, med dekorasjonar av mange fleire materiale. Dei kan ha ulike former og festemekanismar. Nokre er laga som doble hårnåler (fliseklemmer), andre  kan ha glatte sider som klemmer fast om håret, eller dei kan ha kamtenner.

Kjelder
 Hårklemme i  Den Danske Ordbog
Denne artikkelen bygger på «Hårspenne» frå ,  den 12. april 2015.

Bakgrunnsstoff

Klemmer
Klemmer
Hårnål

Hårnål er ei nål som kan festast i håret som del av ein frisyre eller som pynt. Hårnåler kan vera enkle nåler, men er ofte også sett saman av to parallele metallnåler som både sit fast og held på ein del av håret (ofte kalla fliseklemmer). Hårnåler med ein smal opning har fjøring og klemmer om ein liten lokk av håret, medan dei med ein vidare opning kan stikkast inn i håret og typisk kan brukast til å halda på oppsett hår.

Nokre hårnåler er laga for å synast minst mogleg, og kan ha fargar som liknar på hårfargar. Andre kan ha utførlege dekorasjonar, til dømes kunstverk eller smykke i enden. Hårnåler med dekorative endar har også vore brukt til å festa hovudplagg som hattar og hårnett med, og er i denne forma også blitt kjende som hattenåler.

Kjelder

Denne artikkelen bygger på «Hårnål» frå ,  den 12. april 2015.

Bakgrunnsstoff
Hårnål. Søk i Digitalt Museum.

Nåler
Nåler
Panfløyte

Panfløyte (gresk syrinx) er eit musikkinstrument samansett av ein serie parallelle røyr av ulik lengd, opne i øvste enden og lukka i andre enden. Ved at fløytespelaren held munnen inntil kanten av opninga på kvart av røyra og presser ned i dei ein luftstraum i ei vald rekkefølgje, gjev dei ulike lengdene på røyra ulike toner i ein melodi.

Instrument av dette slaget er særs gamle og kjende frå mange område kringom i verda. Dei er laga av ulike materiale og i mange ulike utformingar, og med mange ulike nemningar. Nemninga panfløyte er europeisk, og har opphav i at den antikke greske skogsguden Pan hadde ei slik fløyte som sitt musikkinstrument. Det vanligaste naturmaterialet for å lage panfløyter av, er bambus, som høver godt til føremålet.

Bakgrunnsstoff

Fløyter
Slaget ved Westerplatte

Slaget ved Westerplatte, 1. - 7. september 1939 stod mellom den polske garnisonen på Westerplatte og invaderande tyske styrkar. Dette var det første slaget under andre verdskrigen og markerte innleiinga til felttoget i Polen i 1939.

Den 1. september kl. 04.45 lokal tid starta det tyske slagskipet «Schleswig-Holstein» å bombardere den polske garnisonen samstundes som tyskarane byrja invasjonen av Polen. Dette vart etterfylgd av eit åtak frå tyske marinesoldatar, som vart slått tilbake. To forsøk til frå dei tyske soldatane vart slått tilbake seinare på dagen. I løpet av dei neste dagane bombarderte tyskarane stadig Westerplatte med sjøartilleri og tungt feltartilleri, samt stupbombing av Junkers Ju 87 Stuka-fly. 3500 tyske soldatar vart slått tilbake av dei 180 polske soldatane i sju dagar. 7. september valde major Henryk Sucharski å overgje seg på grunn av lite ammunisjon og av di han innsåg at han ikkje kom til å få hjelp frå den polske hæren. Som eit teikn på ære lét den tyske kommandanten, general Eberhardt, major Sucharski å få behalde offiserssverdet sitt medan han var fange.

Slag under andre verdskrigen
Polen under andre verdskrigen
Hendingar i 1939
Tyske slag
Polske slag
Polsk historie
Ungarsk vizsla korthåra

Ungarsk vizsla korthåra er ein hunderase som oppstod i   Ungarn. Han er kjenneteikna av kort pels. Ungarsk vizsla har vore brukt som jakthund, særleg som ståande fuglehund. 
Han er  brukt både som jakthund og kjæledyr. Ungarsk vizsla korthåra er kjend for å vere ein sunn hunderase. Gjennomsnittleg levealder er 8-15 år.

Kjelder 

Hunderasar
Ungarske husdyr
CITES

CITES (forkorting for Convention on International Trade of Endangered Species), òg kalla Washingtonkonvensjonen, er ein multilateral internasjonal avtale mellom land for å kontrollera handel med ville dyr og plantar. Føremålet med avtala er ein berekraftig handel – det vil seia at ein ikkje fjernar meir frå bestandane av dyr og plantar enn dei toler.

Konvensjonen tredde i kraft i 1975. I februar 2014 hadde 180 land ratifisert konvensjonen, med Irak som det siste.
I Noreg har konvensjonen vore gjeldande sidan 25. oktober 1976. Miljødirektoratet er forvaltingsstyresmakt og vitskapleg styresmakt for CITES i Noreg.

Artslister
Omkring 4 800 dyreartar og 25 000 planteartar er omfatta av konvensjonen. Rundt 600 av dei er så sterkt truga at all handel med dei i praksis er forbode (CITES Appendix I). For dei øvrige er internasjonal handel anten avgrensa (CITES Appendix II) eller det finst krav om spesielle løyve for inn- og utførsel (CITES Appendix III). Forbod og reguleringer gjeld både levande og daude eksemplar, såvel som delar av organismar og produkt som skinn, fjør, tenner med meir.

CITES Appendix I

Appendix I omfattar dei mest truga artane, og handel med desse er i praksis stort sett forbode. Nesten 500 arter vert omfatta av denne lista.

CITES Appendix II

Appendix II omfattar truga arter der den internasjonale handelen må avgrensast for å sikre overlevinga deira. Over 2 500 dyrearter er omfatta av denne lista, dei fleste av dei rovfuglar. Over 25 000 plantearter er omfatta av lista, blant anna alle orkidé-arter. 

CITES Appendix III

Appendix III krev at det følgjer med eit opphavssertifikat eller eksportløyve ved innførsel. Ca 250 arter står på denne lista.

Reservasjonar
Land som har underskrive konvensjonen kan reservera seg mot vernet av ein viss art.

Norske reservasjonar 
Det er spesielt for marine artar av kommersiell interesse at Noreg har gjort reservasjonar mot oppføring på CITES-listene. Reservasjonane er vanlegvis eit uttrykk for at Noreg reknar artane som så talrike at dei ikkje oppfyller dei kriteria som er sett fast av CITES for listing. 

CITES Appendix I

 Spermkval (Physeter catodon)
 Vågekval (Balaenoptera acutorostrata) Unntaket gjeld populasjonen vest for Grønland
 Sørleg vågekval (Balaenoptera bonaerensis)
 Seikval (Alaenoptera borealis) Reservasjonen gjeld ikkje for populasjonane i det nordlege Stillehavet  og i område frå 0 til 70 grader austleg lengdgrad, og frå ekvator til Antarktis.
 Finnkval (Balaenoptera physalus) Reservasjonen gjeld for populasjonane i Nordatlanteren ved Island, Nordatlanteren ved Newfoundland og i område frå 40 grader sørleg breiddegrad til Antarktis og frå 120 til 60 grader vestleg lengdegrad.

CITES Appendix II

 Brugde (Cetorhinus maximus) 
 Kvalhai (Rhincodon typus)
 Kvithai (Carcharodon carcharias)
 Alle artar sjøhestar (Hippocampus spp.)
CITES Appendix III

Appendix III

 Ingen norske reservasjonar eksisterer

Kjelder

Denne artikkelen bygger på «CITES» frå ,  den 14. april 2015.  
 </div>

Bakgrunnsstoff 
 Offisiell nettstad
 Handel med trua arter (CITES) ved Miljødirektoratet
 Miljøstatus i Norge: CITES-konvensjonen 

Internasjonale avtalar
Miljøvernsavtalar
Irsk vasspaniel

Irsk vasspaniel er ein hunderase som oppstod i Irland for 1000 år sidan, og  han er eldst av spanielrasane. Han er kjenneteikna av småkrøllet og krusete  pels. Irsk vasspaniel har vore brukt som jakthund i vatn. 
Han er  brukt både som jakthund, familiehund og  kjæledyr.  Gjennomsnittleg levealder er 10-12 år.

Kjelder 

Hunderasar
Irske husdyr
Amerikansk teiknspråk i Eurovision Song Contest

Amerikansk teiknspråk i Eurovision Song Contest gjev oversyn over bruken av amerikansk teiknspråk i Eurovision Song Contest. Den fyrste og førebels einaste gongen ein song har vorte framført på amerikansk teiknspråk i Eurovision Song Contest var i 2011 då Litauen deltok med «C'est ma vie» av Evelina Sašenko. Ingen av deltakarlanda har amerikansk teiknspråk som offisielt språk.

Bidrag

Kjelder
 Informasjon om dei ulike bidraga er henta frå Engelsk Wikipedia.

Denne artikkelen bygger på «List of languages in the Eurovision Song Contest» frå ,  den 14. april 2015.  
 

Språk i Eurovision Song Contest
Amerikansk teiknspråk språk
Potamós på Andikýthira

Potamós (gresk Ποταμός) er ein landsby på øya Andikýthira i Dei joniske øyane i Hellas. Han var hovudsete i den tidlegare kommunen Andikýthira, som i dag inngår som ei kommunaleining i kommunen Kýthira i periferieininga Øyane i periferien Attikí.

Referansar 

Potamos
Wildflowers

Wildflowers er det andre soloalbumet til Tom Petty, gjeve ut 1. november 1994. Albumet var det første Petty gav ut etter å ha fått kontrakt hos Warner Bros. Records (der han hadde vore som ein del av Traveling Wilburys) og det første av tre album produsert av Rick Rubin.

Det vart gjeve ut tre singlar frå albumet mellom 1994 og 1995, den mest suksessrike var «You Don't Know How It Feels», som nådde 13. plassen på Billboard Hot 100 og toppa Album Rock Tracks-lista i ei veke.

Alle medlemmane i Heartbreakers er medverkande på albumet, utanom trommeslagaren Stan Lynch. Steve Ferrone speler trommer på Wildflowers og vart sidan med i bandet året etter. Albumet vart ikkje marknadsført som eit the Heartbreakers-album, fordi som Petty sa «Rick (Rubin) og eg ønskte begge meir fridom enn å vere knytte til fem karar». Petty valde likevel å nytte det meste av det faste bandet sitt som studiomusikarar. Rolling Stone plasserte Wildflowers på 12. plassen på lista si over dei beste albuma i 1990-åra. Guitar World sette albumet på 49. plassen på lista si kalla «Superunknown: 50 Iconic Album That Defined 1994».

Innhald

«Girl on LSD» vart òg spelt inn for albumet, men vart fjerna av Warner Bros. på grunn av teksten, og vart i staden gjeven ut som ei B-side til «You Don't Know How It Feels». Fleire songar på She's the One var opphavleg spelt inn for dette albumet. «Leave Virginia Alone» var ein annan song skriven og spelt inn under innspelinga av dette albumet, og vart gjeven til Rod Stewart for albumet A Spanner in the Works.

Medverkande
 Tom Petty – 12- og 6-strengs akustisk og elektrisk gitarar, munnspel, piano, orgel, vokal
 Mike Campbell – 6 og 12-strengs gitarar (bass, slide, elektrisk, akustisk), cembalo, coral sitar
 Benmont Tench – harmonium, piano, orgel, mellotron, zenon
 Howie Epstein – støttevokal, bass
 Steve Ferrone – trommer utanom på «To Find a Friend»
 Michael Kamen – orkestrering, dirigent
 Ringo Starr – trommer på «To Find a Friend»
 Lenny Castro – perkusjon
 Phil Jones – perkusjon
 John Pierce – bass
 Jim Horn – saksofon på «House in the Woods»
 Brandon Fields – saksofon på «House in the Woods»
 Greg Herbig – saksofon på «House in the Woods»
 Kim Hutchcroft – saksofon på «House in the Woods»
 Marty Rifkin – pedal steelgitar på «House in the Woods»
 Carl Wilson – korvokal på «Honey Bee»

Kjelder

Denne artikkelen bygger på «Wildflowers (Tom Petty album)» frå ,  den 14. april 2015. 
 oppgav desse kjeldene:

Tom Petty-album
Musikkalbum frå 1994
Album produserte av Rick Rubin
Album produserte av Tom Petty
Warner Bros. Records-album
 214